ออมสินออกสินเชื่อช่วยคนน้ำท่วม
ออมสินออกสินเชื่อช่วยน้ำท่วมวงเงินกู้30,000บาท/คนดอกเบี้ยเอ็มอาร์อาร์ผ่อนชำระ2ปีอนุมัติใน5วัน
20 ต.ค. 2554

ออมสินออกสินเชื่อช่วยน้ำท่วมวงเงินกู้30,000บาท/คนดอกเบี้ยเอ็มอาร์อาร์ผ่อนชำระ2ปีอนุมัติใน5วัน
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารได้ออก “สินเชื่อโครงการธนาคารประชาชนช่วยภัยน้ำท่วม”เพื่อบรรเทาและฟื้นฟูชีวิตประชาชน เป็นเงินกู้ตามความจำเป็นตามสภาพที่ได้รับผลกระทบ วงเงินรายละไม่เกิน 30,000 บาท อัตราดอกเบี้ยลูกค้ารายย่อยชั้นดี(MRR) อยู่ที่ 8.00 ต่อปี ระยะเวลาผ่อนชำระไม่เกิน 2 ปี ชำระเป็นรายเดือน โดยใช้เวลาอนุมัติไม่เกิน5วัน สามารถติดต่อยื่นกู้ได้ตั้งแต่วันนี้เป็นต้นไป
ทั้งนี้ คุณสมบัติของผู้กู้มีสัญชาติไทย อายุ 20 ปีขึ้นไป มีความสามารถในการชำระเงินกู้ มีที่อยู่แน่นอนที่สามารถติดต่อได้ และมีอาชีพหรือมีรายได้ ใช้บุคคลค้ำประกัน 1 ราย ที่มีคุณสมบัติเดียวกันกับผู้กู้ หรือเป็นลูกค้าของธนาคารออมสินก็สามารถกู้ได้ หากอยู่ในพื้นที่ประสบภัยไม่สะดวกเดินทางไปสาขา สามารถติดต่อได้ที่รถตู้เคลื่อนที่ของธนาคารออมสินที่ออกไปอำนวยความสะดวกตามเส้นทางต่างๆ ในพื้นที่ประสบภัย หรือสอบถามเพิ่มเติมที่สายด่วนธนาคารออมสิน โทร.1115